open-index/open-wikipedia-markdown huggingface dataset:
เดช บุญ-หลง

**เดช บุญ-หลง** (8 มกราคม พ.ศ. 2473 – 19 สิงหาคม พ.ศ. 2553) อดีตรองนายกรัฐมนตรี อดีตรัฐมนตรีว่าการกระทรวงแรงงานและสวัสดิการสังคม อดีตรัฐมนตรีช่วยว่าการกระทรวงคมนาคม อดีตเลขาธิการนายกรัฐมนตรี (บรรหาร ศิลปอาชา) อดีตที่ปรึกษานายกรัฐมนตรี (สุจินดา คราประยูร)

## ประวัติ
เดช เกิดเมื่อวันที่ 8 มกราคม พ.ศ. 2473 ที่อำเภอปากพลี จังหวัดนครนายก เป็นบุตรขุนเจริญราษฎร์บริบาล กับนางเปรี้ยว บุญ-หลง มีบุตรชาย คือ สัญญา บุญ-หลง นายกองค์การบริหารส่วนจังหวัดสระบุรี

สำเร็จการศึกษาจากคณะนิติศาสตร์ มหาวิทยาลัยธรรมศาสตร์ ในปี พ.ศ. 2495

## การทำงาน
หลังจากจบการศึกษา เดช ได้ประกอบธุรกิจบริษัท อุตสาหกรรมทอผ้าไทย จำกัด และเป็นศาสตราจารย์พิเศษ ประจำวิทยาลัยเทคโนโลยีและอาชีวศึกษา ต่อมาในปี พ.ศ. 2532 ได้รับแต่งตั้งเป็นสมาชิกวุฒิสภา และได้รับแต่งตั้งเป็นที่ปรึกษานายกรัฐมนตรี (พลเอก สุจินดา คราประยูร)

เข้าสู่แวดวงการเมือง ในปี พ.ศ. 2517 ด้วยการเป็นหนึ่งในผู้ร่วมก่อตั้งพรรคชาติไทย โดยมีตำแหน่งเป็นเหรัญญิกพรรค และได้รับการเลือกตั้งเป็นสมาชิกสภาผู้แทนราษฎรจังหวัดนครนายก ครั้งแรก ในเดือนมีนาคม พ.ศ. 2535

ต่อมาในปี พ.ศ. 2537 ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลชวน หลีกภัย 

ในปี พ.ศ. 2538 ได้รับการแต่งตั้งเป็นเลขาธิการนายกรัฐมนตรี (บรรหาร ศิลปอาชา) ต่อจากนั้นในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรชาติไทย และในรัฐบาลทักษิณ ชินวัตร ได้รับตำแหน่งรองนายกรัฐมนตรี และรัฐมนตรีว่าการกระทรวงแรงงานและสวัสดิการสังคม

ต่อมาในการเลือกตั้งสมาชิกวุฒิสภา พ.ศ. 2549 เดช ได้รับการเลือกตั้งเป็นสมาชิกวุฒิสภาจังหวัดนครนายก ด้วยคะแนน 32,375 คะแนน

## เสียชีวิต
เดช พักรักษาตัวด้วยโรคลิ่มเลือดอุดตันในสมองเป็นเวลากว่า 4 ปี และถึงแก่อนิจกรรมเมื่อวันที่ 19 สิงหาคม พ.ศ. 2553 สิริอายุ 80 ปี มีพิธีพระราชทานเพลิงศพเมื่อวันที่ 27 พฤศจิกายน พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดนครนายก
หมวดหมู่:สกุลบุญ-หลง
หมวดหมู่:นักธุรกิจชาวไทย
หมวดหมู่:ศาสตราจารย์พิเศษ
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงแรงงานไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครนายก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดนครนายก
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:บุคคลจากโรงเรียนวัดสระเกศ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.ภ.
หมวดหมู่:เสียชีวิตจากโรคหลอดเลือดสมอง
แยกเจริญผล

**สี่แยกเจริญผล** หรือเป็นที่รู้จักในนาม **สี่แยกบรรทัดทอง** เป็นสี่แยกในเขตปทุมวัน กรุงเทพมหานคร เป็นจุดตัดของถนนพระรามที่ 1 และถนนบรรทัดทอง

## การจัดการจราจรบริเวณทางแยก
*ทิศทางจากแยกปทุมวันมุ่งหน้าเข้าสู่ทางแยกสามารถเลี้ยวซ้ายไปยังแยกสะพานเหลือง เลี้ยวขวาไปยังแยกเพชรพระราม หรือตรงไปยังแยกพงษ์พระราม
*การจราจรบนถนนบรรทัดทองทั้งสองทิศทางมุ่งหน้าเข้าสู่แยกสามารถตรงไปหรือเลี้ยวซ้ายได้เท่านั้น สำหรับทิศทางจากแยกเพชรพระรามมุ่งหน้าเข้าสู่แยก จะห้ามเลี้ยวซ้ายสำหรับรถสามล้อและแท็กซี่ที่ไม่มีผู้โดยสาร
*ทิศทางจากแยกพงษ์พระรามมุ่งหน้าเข้าสู่แยกสามารถตรงไปหรือเลี้ยวซ้ายได้เท่านั้น

## สถานที่สำคัญบริเวณทางแยก
* เทสโก้โลตัส พระราม 1
* วัดชัยมงคล
* สนามกีฬาแห่งชาติ
* สถาบันเทคโนโลยีปทุมวัน
* สเตเดียม วัน

## แหล่งข้อมูลอื่น
*

เจริญผล
เจริญผล
แยกอังรีดูนังต์

**สี่แยกอังรีดูนังต์** หรือรู้จักกันในนาม **สี่แยกเสาวภา** และ **สี่แยกจุฬาฯ** เป็นสี่แยกในเขตปทุมวันและเขตบางรัก กรุงเทพมหานคร เป็นจุดตัดของถนนพระรามที่ 4 ถนนอังรีดูนังต์ และถนนสุรวงศ์

## สถานที่สำคัญบริเวณทางแยก
* สถานเสาวภา
* โรงพยาบาลจุฬาลงกรณ์
* สภากาชาดไทย
* คณะรัฐศาสตร์ จุฬาลงกรณ์มหาวิทยาลัย
* คณะแพทยศาสตร์ จุฬาลงกรณ์มหาวิทยาลัย
## แหล่งข้อมูลอื่น
*

อังรีดูนังต์
อังรีดูนังต์
เดอะเพอร์เฟกต์ดรัก

**เดอะเพอร์เฟกซ์ดรัก** () เป็นเพลงของไนน์อินช์เนลส์ เป็นเพลงถูกขึ้นให้เดวิด ลินช์ สำหรับหนังเรื่อง Lost Highway เพลงนี้บรรจุในผลงานอัลบั้ม Sunshine on Leith เพลงนี้ได้จำหน่ายในรูปแบบ แผ่นเสียงในฉบับ  ***"The Perfect Drug" Versions*** (หรือที่เรียกว่า ***ฮาโล 11***). 

หมวดหมู่:ซิงเกิลในปี พ.ศ. 2540
แยกราชเทวี

**แยกราชเทวี** เป็นสี่แยกในเขตราชเทวี กรุงเทพมหานคร เป็นจุดตัดของถนนพญาไทและถนนเพชรบุรี

แต่ดั้งเดิม ณ สถานที่นี้ เคยเป็นที่ตั้งของสะพานพระราชเทวี หรีอที่นิยมเรียกกันสั้น ๆ ว่า สะพานราชเทวี อันเป็นสะพานคอนกรีตเสริมเหล็กข้ามคลองประแจจีน บนฝั่งถนนพญาไทก่อนถึงถนนประแจจีน (ถนนเพชรบุรี) สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว ด้วยพระราชทรัพย์ของสมเด็จพระปิตุจฉาเจ้าสุขุมาลมารศรี พระอัครราชเทวี ในพระบาทสมเด็จพระจุลจอมเกล้าเจ้าอยู่หัว ทรงบำเพ็ญพระราชกุศลพระชนมายุครบ ๕๐ พรรษา ด้วยการบริจาคพระราชทรัพย์สร้างสะพาน และพระบาทสมเด็จพระมงกุฎเกล้าเจ้าอยู่หัวพระราชทานนามและทรงประกอบพระราชพิธีเปิดเมื่อวันที่ 22 พฤษภาคม พ.ศ. 2454  ต่อมาตัวสะพานได้ถูกรื้อถอนไป เพื่อเปิดทางให้มีการถมคลองเพื่อขยายถนนและสร้างเป็นวงเวียนน้ำพุขึ้นมาในราว ปี พ.ศ. 2503–04  โดยที่ป้ายโลหะจารึกชื่อของสะพานถูกเก็บรักษาไว้ยังพิพิธภัณฑ์วังสวนผักกาด จึงทำให้แยกราชเทวีในอดีตมีสภาพเป็นวงเวียน และมีจุดเด่น คือ น้ำพุ ขนาดใหญ่พร้อมกับการปลูกดอกไม้จากต่างประเทศ เช่น กุหลาบ เพื่อความสวยงามรอบ ๆ โดยเฉพาะในเวลากลางคืนที่มีการเปิดไฟสลับสีก็ยิ่งทำให้มีความสวยงามโดดเด่นยิ่งขึ้น  แต่ในเวลาต่อมาเมื่อถนนมีความจำเป็นต้องขยายตัวก็ได้ถูกรื้อถอนออกไปเพื่อเปลี่ยนแปลงสภาพเป็นสี่แยก  แต่ทว่ายังคงสภาพของน้ำพุไว้เหมือนในอดีตที่มุมทั้งสี่ของทางแยก  และคำว่า "ราชเทวี" นี้ก็ยังได้กลายมาเป็นชื่อเขตราชเทวีด้วย เมื่อมีการกำหนดเขตใหม่ในปี พ.ศ. 2532

แยกราชเทวี ในราว พ.ศ. 2520–30 นับเป็นย่านที่มีความคึกคักมาก ด้วยเคยเป็นสถานที่ตั้งบ้านพักอาศัยของขุนนางและคหบดีหลายคน, โรงภาพยนตร์ชั้นนำหลายแห่ง รวมถึงโรงเรียนสอนเสริมสวยด้วย  และมีสะพานลอยข้ามทางแยกฝั่งถนนเพชรบุรี ซึ่งสร้างมาตั้งแต่ปี พ.ศ. 2518 แล้วเสร็จและเปิดใช้เมื่อปี พ.ศ. 2522 โดยมีการนำเอารถบรรทุกหินคลุกหลายสิบคันขึ้นไปจอดบนสะพานเพื่อทดสอบความแข็งแรงด้วย ซึ่งยังคงใช้มาจนถึงปัจจุบัน โดยถือว่าเป็นสะพานลอยข้ามทางแยกแห่งแรกของกรุงเทพมหานคร

## การจัดการจราจรบริเวณทางแยก
*ทิศทางจากแยกปทุมวันมุ่งหน้าเข้าสู่ทางแยกสามารถเลี้ยวซ้ายไปยังแยกเพชรพระราม หรือตรงไปยังแยกพญาไท เท่านั้น ไม่สามารถเลี้ยวขวาไปยังแยกประตูน้ำได้ โดยรถที่จะเลี้ยวขวาจะต้องตรงไปกลับรถที่อนุสาวรีย์ชัยสมรภูมิ 
*ทิศทางจากแยกพญาไทมุ่งหน้าเข้าสู่ทางแยกสามารถเลี้ยวซ้ายไปยังแยกประตูน้ำ ตรงไปยังแยกปทุมวัน หรือเลี้ยวขวาไปยังแยกเพชรพระรามได้ (ในทิศทางนี้ห้ามเลี้ยวขวาเวลา 6:00 น. ถึงเวลา 20:00 น. ยกเว้นรถประจำทางที่เลี้ยวได้ตลอดเวลา)
*ทิศทางจากแยกประตูน้ำหน้าเข้าสู่ทางแยกสามารถเลี้ยวซ้ายไปยังแยกปทุมวัน หรือตรงไปยังแยกเพชรพระราม เท่านั้น ไม่สามารถเลี้ยวขวาไปยังแยกพญาไทได้ โดยรถที่จะเลี้ยวขวาจะต้องเลี้ยวซ้ายไปกลับรถใต้สะพานเฉลิมหล้า 56
*ทิศทางจากแยกเพชรพระรามมุ่งหน้าเข้าสู่ทางแยกสามารถเลี้ยวซ้ายไปยังแยกพญาไท ตรงไปยังแยกประตูน้ำ หรือเลี้ยวขวาไปยังแยกปทุมวันได้
*สะพานข้ามทางแยกในแนวถนนเพชรบุรีมีทิศทางจากแยกเพชรพระรามมุ่งหน้าแยกประตูน้ำเท่านั้น มีขนาด 2 ช่องจราจร (ตอนนี้สะพานข้ามแยกราชเทวีรื้อถอนแล้วเนื่องจากโครงการรถไฟฟ้าสายสีส้มสายบางขุนนนท์-ศูนย์วัฒนธรรมแห่งประเทศไทย)

## สถานที่สำคัญบริเวณทางแยก
* รถไฟฟ้าบีทีเอสสถานีราชเทวี
* โรงแรมเอเชีย
* โรงเรียนกรุงเทพการบัญชีวิทยาลัย
* อาคาร ซี.พี. ทาวเวอร์ 3 

## อ้างอิง
*
*
*
*

## แหล่งข้อมูลอื่น
*

ราชเทวี
ราชเทวี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
อรชุมา ยุทธวงศ์

**รองศาสตราจารย์ อรชุมา ยุทธวงศ์** (นามเดิม อรชุมา สูตะบุตร) อดีตหัวหน้าภาควิชาศิลปะการละคร คณะอักษรศาสตร์ จุฬาลงกรณ์มหาวิทยาลัย ที่มีบทบาทสำคัญในฐานะผู้บุกเบิกการละครสำหรับเด็กในประเทศไทย 

## ประวัติ
อรชุมา ยุทธวงศ์ เกิดเมื่อวันที่ 18 ธันวาคม พ.ศ. 2490 เป็นบุตรของนายแพทย์ประมวลทรัพย์ สูตะบุตร กับนางชลิตา สูตะบุตร สมรสกับ ยงยุทธ ยุทธวงศ์ มีบุตร 2 คน

อรชุมา เข้าเรียนที่โรงเรียนมัธยมสาธิตปทุมวัน จนจบมัธยมปลาย (พ.ศ. 2508) และเข้าเรียนต่อที่คณะอักษรศาสตร์ จุฬาลงกรณ์มหาวิทยาลัย ได้รับปริญญาตรี เกียรตินิยมอันดับหนึ่ง (พ.ศ. 2513) ต่อมาได้สอบชิงทุนไปศึกษาต่อที่สหรัฐอเมริกา ได้รับปริญญาโทด้านการละคร จากมหาวิทยาลัยฮาวาย (พ.ศ. 2517)

## การทำงาน
รองศาสตราจารย์ อรชุมา ยุทธวงศ์ เข้าทำงานเป็นอาจารย์ภาควิชาศิลปการละครที่คณะอักษรศาสตร์ จุฬาลงกรณ์มหาวิทยาลัย ซึ่งขณะนั้นมีรองศาสตราจารย์ สดใส พันธุมโกมล เป็นหัวหน้าภาควิชา และเป็นหัวหน้าภาควิชาในระหว่างปี พ.ศ. 2528 - พ.ศ. 2530 ซึ่งในระหว่างการรับราชการ รองศาสตราจารย์ อรชุมา ได้ริเริ่มโครงการละครสำหรับเด็ก จัดละครเร่ไปตามสถานที่ต่าง ๆ นอกจากนี้ ยังได้ร่วมงานกับศิลปินหลากหลายทั้งในและต่างประเทศ โดยในปี พ.ศ. 2530 - พ.ศ. 2548 ได้เป็นหัวหน้าคณะผู้แทนไทยในเทศกาลละครอาเซียน และผู้แทนประเทศไทยด้านทัศนศิลป์และศิลปะการแสดงของอาเซียน  และในช่วงเวลาใกล้เคียงกัน ยังได้ดำรงตำแหน่งรองผู้อำนวยการสถาบันไทยศึกษา จุฬาลงกรณ์มหาวิทยาลัย (พ.ศ. 2533 - พ.ศ. 2535)  ต่อมาจึงเกษียณจากราชการก่อนกำหนด เพื่อมาทำงานเป็นศิลปินอิสระ  ปัจจุบัน เป็นเจ้าของ คนละครสตูดิโอ ทำหน้าที่แอ็คติ้งโคช ให้คำปรึกษาด้านศิลปะการแสดง และการสื่อสารสำหรับนักแสดง นักร้อง พิธีกร ผู้ประกาศข่าว และผู้ที่ต้องการสื่อสารกับกลุ่มบุคคลหรือสาธารณชน  และจัดทำเวิร์คชอปเพื่อเพิ่มศักยภาพให้กับกลุ่มบุคคลในสายอาชีพต่างๆ เช่น ผู้ทำงานสร้างสรรค์ ผู้ช่วยผู้กำกับ ผู้อำนวยการประชาสัมพันธ์ ทนายความ พนักงานต้อนรับบนเครื่องบิน ผู้บริหารการศึกษาระดับสูง นักการเมือง นักการเงินการธนาคาร นักบริหาร ผู้ทำรายการโทรทัศน์(JSL,TV Thunder,Modern Nine TV)

## ประสบการณ์
**งานให้คำปรึกษานักแสดง** 
* ภาพยนตร์ สุริโยไท
* ภาพยนตร์ มหา'ลัยเหมืองแร่
* ภาพยนตร์ รถไฟฟ้ามาหานะเธอ
* ภาพยนตร์ แฝด 

**งานกำกับ** 
* รายการวิทยุศึกษาสำหรับเด็ก 
* รายการโทรทัศน์ศึกษาสำหรับเด็ก "หุ่นหรรษา" 
* ละครโทรทัศน์สำหรับเด็ก "บ้านพิลึก" "ดักแด้กับมะเดื่อ" 

**งานเขียน** 
* "ตำราสำหรับเด็กปฐมวัย" มหาวิทยาลัยสุโขทัยธรรมาธิราช
* "ท่องแดนละคร" รวมบทละครสำหรับเด็ก จากเอเชียและแปซิฟิค หนังสือส่งเสริมการอ่าน ระดับประถมศึกษา สำหรับกรมวิชาการ กระทรวงศึกษาธิการ
* หนังสือสำหรับเด็ก ชุด หนูนุ่น สำนักพิมพ์ ไทยวัฒนาพานิช
* "วันรุ่งของพรุ่งนี้" โครงการหนังสือใกล้ใจ จัดทำโดย มูลนิธิสำนักงานทรัพย์สินส่วนพระมหากษัตริย์

**งานพากษ์** 
* รัก 7 ปี ดี 7 หน ตอน 42.195

## เครื่องราชอิสริยาภรณ์

## อ้างอิง

 
## แหล่งข้อมูลอื่น
* อรชุมา ยุทธวงศ์และศิลปการละคร 
* ชีวิตและการทำงานของอรชุมา ยุทธวงศ์ 1   
* ชีวิตและการทำงานของอรชุมา ยุทธวงศ์ 2  

หมวดหมู่:นักเขียนชาวไทย
หมวดหมู่:คู่สมรสของนักการเมืองไทย
หมวดหมู่:รองศาสตราจารย์
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แยกพงษ์พระราม

**แยกพงษ์พระราม** เป็นสี่แยกในเขตปทุมวัน กรุงเทพมหานคร เป็นจุดตัดของถนนพระรามที่ 1 และถนนพระรามที่ 6
## การจัดการจราจรบริเวณทางแยก
*ทิศทางจากแยกเจริญผลมุ่งหน้าเข้าสู่ทางแยกสามารถเลี้ยวซ้ายไปยังแยกมหานคร เลี้ยวขวาไปยังแยกอุรุพงษ์ หรือตรงไปยังแยกกษัตริย์ศึก
*ทิศทากจากแยกมหานครมุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกกษัตริย์ศึกเท่านั้น
*ทิศทางจากแยกกษัตริย์ศึกมุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 6 มุ่งหน้าแยกอุรุพงษ์เท่านั้น ยกเว้นรถประจำทางที่สามารถตรงไปยังแยกเจริญผลได้ ทั้งนี้ เฉพาะเวลา 10:00 - 19:00 เท่านั้นที่อนุญาตให้เฉพาะรถประจำทางตรงไปได้ แต่ในปัจจุบัน มีการอนุญาตให้สามารถเลี้ยวขวาเข้าถนนพระรามที่ 6 มุ่งหน้าแยกมหานครได้
*ถนนพระรามที่ 6 ช่วงแยกพงษ์พระรามถึงแยกอุรุพงษ์จัดการเดินรถโดยให้เดินรถเพียงทางเดียวมุ่งหน้าแยกอุรุพงษ์เท่านั้น

## สถานที่สำคัญบริเวณทางแยก
* วัดชำนิหัตถการ
* อาคารศรีจุลทรัพย์
## แหล่งข้อมูลอื่น
*

พงษ์พระราม
พงษ์พระราม
สำนักงานลิขสิทธิ์แห่งสหรัฐ

**สำนักงานลิขสิทธิ์แห่งสหรัฐอเมริกา** () เป็นหน่วยงานในสังกัดหอสมุดรัฐสภาอเมริกัน มีหน้าที่รับจดทะเบียนลิขสิทธิ์ รับและเก็บสำเนางานอันมีลิขสิทธิ์ และให้คำแนะนำรัฐสภาเรื่องที่เกี่ยวกับลิขสิทธิ์ทั้งภายใน และต่างประเทศ ให้ข้อมูลและความช่วยเหลือแก่หน่วยงานของรัฐบาลสหรัฐอเมริกา และงานตุลาการที่มีประเด็นเกี่ยวข้องกับลิขสิทธิ์ทั้งภายในและต่างประเทศ รวมถึงยังมีส่วนร่วมประชุมระดับนานาชาติ หรือประชุมกับเจ้าหน้าที่ของรัฐบาลต่างประเทศในเรื่องลิขสิทธิ์ และศึกษาในประเด็นลิขสิทธิ์และหน้าที่อื่น ๆ ตามที่รัฐสภามอบหมาย สำนักงานลิขสิทธิ์แห่งสหรัฐอเมริกา ตั้งอยู่ในตึกอนุสรณ์สถานเจมส์ เมดิสัน ในหอสมุดรัฐสภาอเมริกัน

หมวดหมู่:หอสมุดรัฐสภาอเมริกัน
กางเขนประดับอัญมณี

**กางเขนประดับอัญมณี** () คือกางเขนที่ส่วนใหญ่สร้างในสมัยคริสเตียนยุคแรกมาจนถึงต้นยุคกลางที่เป็นกางเขนอย่างน้อยก็ด้านหน้าส่วนใหญ่จะตกแต่งด้วยอัญมณีเป็นหลัก แทนที่จะเป็นภาพวาดบนตัวกางเขน ด้านหลังมักจะเป็นลายสลักของพระเยซูตรึงกางเขนหรือรูปจากหัวข้ออื่น

ตัวอย่างของงานกางเขนโลหะก็ได้แก่กางเขนจัสตินที่ 2 (คริสต์ศตวรรษที่ 6, พิพิธภัณฑ์วาติกัน), กางเขนโลแธร์ (คริสต์ศตวรรษที่ 10, มหาวิหารอาเคิน), กางเขนเทวดาแห่งคาบสมุทรไอบีเรีย, กางเขนชัย และกางเขนค็อง (ราวคริสต์ทศวรรษ 1120, พิพิธภัณฑ์สถานแห่งชาติแห่งไอร์แลนด์)

## ประวัติ
ในยุคโบราณตอนปลายและต้นยุคกลางสิ่งของอันมีความสำคัญมากเช่นหีบบรรจุวัตถุมงคล (Reliquary) มักจะตกแต่งอย่างเต็มที่ด้วยอัญมณีที่เป็นการตกแต่งในลักษณะที่ในปัจจุบันจะจำกัดใช้แต่ในการตกแต่งมงกุฎ และเครื่องราชกกุธภัณฑ์สำหรับพระราชพิธีบรมราชาภิเษก หรือ เครื่องประดับชิ้นเล็กๆ กางเขนดังกล่าวอาจจะทำออกมาในรูปของภาพเขียน, โมเสก, งาช้างแกะสลัก และ วัสดุอื่นๆ และมักจะมีปลายแขนกางเขนเป็นแฉก แต่สัดส่วนระหว่างแนวตั้งและแนวนอนก็ขึ้นอยู่กับความต้องการขององค์ประกอบซึ่งก็แตกต่างกันออกไปเป็นอันมาก เครื่องห้อย (Pendilia) หรือเครื่องตกแต่งแบบแขวนหรือห้อยก็อาจจะแขวนจากแขนกางเขน โดยเฉพาะจากตัวอักษร แอลฟาและโอเมกาที่เป็นทอง ลักษณะของกางเขนดังกล่าวพบบนชิ้นส่วนของโลงหินจากปลายคริสต์ศตวรรษที่ 4 ปลายแขนกางเขนที่เป็นแฉกก็มีมาตั้งแต่งานที่พบชิ้นแรกๆ

กางเขนประดับอัญมณีเช่นงานโมเสกที่วัดซานตาพูเดนเซียนาในกรุงโรม (ค.ศ. 384–ค.ศ. 389) ตัวกางเขนตั้งอยู่บนเนินที่มีฉากหลังเป็นภาพสัญลักษณ์ของกรุงเยรูซาเลมโดยตัวกางเขนเองเป็นสัญลักษณ์ของกรุงเยรูซาเลมใหม่หรือ "เมืองสวรรค์" นอกจากนั้นแล้วกางเขนประดับอัญมณีก็ยังเป็นสัญลักษณ์ของต้นไม้แห่งชีวิตของคริสเตียน โดยเฉพาะเมื่อปลายแขนแจกเป็นแฉกเป็นกิ่ง บางครั้งกางเขนก็จะอยู่บนเนินที่เป็นสัญลักษณ์ของสวรรค์ โดยมีแม่น้ำสี่สายไหลลงมาจากกางเขนที่เข้าใจกันว่าเป็นสัญลักษณ์ของพระวรสารทั้งสี่

## ระเบียงภาพ

ไฟล์:Apsis mosaic, Santa Pudenziana, Rome photo Sixtus enhanced TTaylor.jpg|วัดซานตาพูเดนเซียนา, โรม, มุขตะวันออก งานโมเสก, ค.ศ. 384–ค.ศ. 389
ไฟล์:Crux gemmata.jpg|ภาพจากหนังสือวิจิตร
ไฟล์:Basilica of Sant Apollinare.jpg|งานโมเสกบนเพดานครึ่งโดมของมุขตะวันออกที่บาซิลิกาซานอพอลลินาเรอินคลาสเซอ, ราเวนนา (ค.ศ. 549)
ไฟล์:Folio 193r - The Exaltation of the Cross.jpg|*ความปิติกับกางเขน* จาก *[[Très Riches Heures du Duc de Berry|หนังสือ ประจำชั่วโมงดยุคเดอแบร์รี]]*, ราว ค.ศ. 1410



## อ้างอิง

* Friesen, Ilse E., *The Female Crucifix: Images of St. Wilgefortis Since the Middle Ages*, Wilfrid Laurier University Press, 2001, ISBN 0-88920-365-2, google books
* Hellemo, Geir. *Adventus Domini: eschatological thought in 4th-century apses and catecheses*, BRILL, 1989, ISBN 9004088369, 9789004088368 google books
* Schiller, Gertud, *Iconography of Christian Art, Vol. I*, 1971 (English trans from German), Lund Humphries, London, ISBN 853312702
* Schiller, Gertrud, *Iconography of Christian Art, Vol. II*, 1972 (English trans from German), Lund Humphries, London, ISBN 853313245
* Eduard Syndicus; *Early Christian Art*, Burns & Oates, London, 1962
* Wernher, Martin, *The Liudhard Medalet*, in *Anglo-Saxon England*, Volume 20, eds. Michael Lapidge, Malcolm Godden, Simon Keynes, Cambridge University Press, 1992, ISBN 052141380X, 9780521413800, google books

## ดูเพิ่ม
* ลูกโลกประดับกางเขน

## แหล่งข้อมูลอื่น

*
หมวดหมู่:ศิลปะคริสเตียน
ดอริส เดย์

**ดอริส เดย์** () เกิดเมื่อวันที่ 3 เมษายน ค.ศ. 1922 เป็นนักแสดง นักร้องและนักเคลื่อนไหวสิทธิสัตว์

เดย์เริ่มก้าวเข้าสู่วงการบันเทิงในขณะปลายช่วงวัยรุ่นโดยเป็นนักร้องวงบิ๊กแบนด์ ในปี ค.ศ. 1945 เธอมีเพลงฮิตที่ชื่อ "Sentimental Journey" และในปี 1948 เธอแสดงภาพยนตร์เรื่องแรกคือเรื่อง * [[Romance on the High Seas]]* เธอมีผลงานแสดงภาพยนตร์ 39 เรื่อง บันทึกเสียงในบทเพลงมากกว่า 650 เพลง ได้รับการเสนอชื่อเข้าชิงรางวัลออสการ์ และได้รับรางวัลลูกโลกทองคำและรางวัลแกรมมี่ อย่างละ 1 ครั้ง ในปี 1989 เธอได้รับรางวัลเซซิล บี. เดมิล ในสาขาผู้ประสบความสำเร็จสูงสุดในชีวิตในวงการภาพยนตร์

ในปี 2009 เดย์ติดอันดับ 1 ของดาราหญิงบนบ็อกซ์ออฟฟิสตลอดกาล และติดอันดับ 6 ในนักแสดงบ็อกซ์ออฟฟิส (ทั้งชายและหญิง)

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:พิธีกรรายการทอล์กโชว์ชาวอเมริกัน
หมวดหมู่:บุคคลจากซินซินแนติ
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:นักแสดงที่ใช้นามแฝง
จิมมี แฟลลอน

**เจมส์ โทมัส "จิมมี่" แฟลลอน จูเนียร์** () เกิดเมื่อวันที่ 19 กันยายน ค.ศ. 1974 เป็นนักแสดงตลกแนวสแตนอัปคอเมดี พิธีกรรายการโทรทัศน์ และนักแสดงชาวอเมริกัน เขาเป็นพิธีกรในรายการ ''The Tonight Show Starring Jimmy Fallon'' รายการช่วงดึกในวันจันทร์ถึงศุกร์ทางช่องเอ็นบีซี ก่อนรายการนี้แฟลลอนเป็นที่รู้จักในการร่วมงานในรายการ *[[Saturday Night Live]]* ในปี 1998 ถึงปี 2004 และมีผลงานแสดงภาพยนตร์อีกหลายเรื่อง อาทิเช่น ''Taxi'' (2004) และ ''Fever Pitch'' (2005) หลังจากนั้นแฟลลอนก็กลับมาวงการโทรทัศน์ในฐานะพิธีกรรายการ  *[[:en:Late_Night_with_Jimmy_Fallon|Late Night with Jimmy Fallon]]* ในปี 2009 ซึ่งทำให้เขาเป็นที่รู้จักมากขึ้นจากรายการนี้ด้วยความสามารถด้านการแสดง การเล่นดนตรี และการให้แขกรับเชิญเล่นเกมร่วมกับเขาในรายการ ต่อมาในปี 2014 แฟลลอนก็ได้รับการเลือกจากช่องเอ็นบีซีให้มาทำหน้าที่พิธีกรรายการ *[[:en:The_Tonight_Show|The Tonight Show]]* ต่อจาก*[[เจย์ เลโน]]* ในวันที่ 17 กุมภาพันธ์ ค.ศ. 2014

## อ้างอิง

หมวดหมู่:พิธีกรรายการทอล์กโชว์ชาวอเมริกัน

หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:บุคคลจากบรุกลิน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดวอร์เนอร์บราเธอร์สเรเคิดส์
ชากา คาน

**ชากา คาน** () เกิดเมื่อวันที่ 23 มีนาคม ค.ศ. 1953 เป็นนักร้อง-นักแต่งเพลง ชาวอเมริกัน เป็นที่รู้จักในผลงานเพลงฮิตอย่าง "I'm Every Woman", "Ain't Nobody", "I Feel for You" และ "Through the Fire" เธอยังร้องเพลงในรายการโทรทัศน์อย่างรายการ *[[Reading Rainbow]]* เธอยังร่วมร้องกับวงฟังก์ที่ชื่อ รูฟัส มีเพลงฮิตอย่าง "Tell Me Something Good", "You Got The Love", "Once You Get Started", 'Sweet Thing", "Everlasting Love" และ "Stay" ก่อนที่เธอยังออกผลงานเดี่ยว ปัจจุบันเธอได้รับการยกย่องว่าเป็น "Queen of Funk" หรือ "ราชินีเพลงฟังก์"

## อ้างอิง

หมวดหมู่:นักร้องอเมริกัน
หมวดหมู่:นักร้องเสียงคอนทราลโต
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากชิคาโก
แซเทอร์เดย์ไนต์ไลฟ์

***แซเทอร์เดย์ไนต์ไลฟ์*** () เป็นรายการสดช่วงดึก ในลักษณะสเกตช์คอเมดีและวาไรตี้โชว์ พัฒนาขึ้นโดยลอร์น ไมเคิลส์และดิก เอเบอร์โซล ออกอากาศปฐมทัศน์ทางช่องเอ็นบีซี ฟรีทีวีในสหรัฐอเมริกา เมื่อวันที่ 11 ตุลาคม ค.ศ. 1975 ภายใต้ชื่อว่า *NBC's Saturday Night*. รายการมักจะล้อเลียนวัฒนธรรมสมัยนิยมและเรื่องการเมืองของชาวอเมริกัน ผู้แสดงใน *แซเทอร์เดย์ไนต์ไลฟ์* แบ่งเป็น 2 พวกคือ สมาชิกแสดงผู้ช่ำชอง ที่เรียกว่า "Not Ready For Prime Time Players"  (เป็นชื่อที่ใช้สำหรับนักแสดงรุ่นดั้งเดิม) และผู้แสดงใหม่ ที่เรียกว่า "Featured Players" โดยในแต่ละสัปดาห์ จะมีพิธีกรนำเข้าการแสดงโชว์เดี่ยวและสเก็ตช์โชว์ นอกจากนี้ยังเชิญนักดนตรี นักร้องมาแสดง 

สำหรับทั้งหมดแล้ว ยกเว้น 5 ฤดูกาล (6 ถึง 10)  รายการจะตรวจสอบโดยผู้สร้างและผู้อำนวยการสร้างคนล่าสุดคือ ลอร์น ไมเคิลส์ ส่วนผู้จัดการด้านการผลิตคือบรอดเวย์วิดีโอ, เอสเอ็นแอลสตูดิโอลและเอ็นบีซี *แซเทอร์เดย์ไนต์ไลฟ์* ถือเป็นหนึ่งในรายการโทรทัศน์ที่มีมายาวนานที่สุด ออกอากาศราว 700 ตอน ใน 35 ฤดูกาล นับถึงปี ค.ศ. 2010 นอกจากนี้มุขสดในรายการยังได้รับการพัฒนามาทำเป็นภาพยนตร์ด้วย

ตลอด 3 ทศวรรษของการออกอากาศ *แซเทอร์เดย์ไนต์ไลฟ์* ได้รับรางวัลมามากมาย ได้รับ 21 รางวัลไพรม์ไทม์เอมมี, 1 รางวัลพีบอดี และ 3 รางวัลสมาคมนักเขียนแห่งอเมริกา และในปี ค.ศ. 2010 ยังมีชื่ออยู่ในหอเกียรติยศสมาคมผู้ออกอากาศแห่งชาติ รายการยังติดอยู่อันดับ 10 ของนิตยสารทีวีไกด์ในหัวข้อ 50 รายการโทรทัศน์ที่ดยอดเยี่ยมที่สุดตลอดกาล และในปี 2007 ยังติดอยู่ในรายชื่อของนิตยสารไทม์ในหัวข้อ 100 รายการโทรทัศน์ที่ดีที่สุดตลอดกาล

## อ้างอิง

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ที่ถ่ายทำในนิวยอร์ก
หมวดหมู่:รายการโทรทัศน์อเมริกันที่ถ่ายทอดสด

หมวดหมู่:ซีรีส์โทรทัศน์โดยยูนิเวอร์แซลเทเลวิชั่น
หมวดหมู่:แฟรนไชส์โทรทัศน์
วิธีเลขสี่มุม

200px|thumb|right|อักษร 法 (fǎ) แปลว่าวิธีการหรือกฎหมาย มีรหัสเป็น 3413<sub>1</sub>
**วิธีเลขสี่มุม** ( แปลเต็มว่า *วิธีพิจารณา[[อักษรจีน]]ด้วยตัวเลขจากสี่มุม*) คือวิธีป้อนอักขระชนิดหนึ่งใช้สำหรับเข้ารหัสอักษรจีนไปเป็นการพิมพ์ด้วยพิมพ์ดีดหรือคอมพิวเตอร์ โดยใช้ตัวเลขสี่ตัวแทนอักษรแต่ละตัว วิธีเลขสี่มุมรู้จักกันในชื่อ *ระบบเลขสี่มุม* มีการเรียงลำดับด้วยวิธีนี้เพื่อเป็นดัชนีในอักษรานุกรมบางชนิดและงานสารบรรณด้วย

วิธีนี้ถูกคิดค้นขึ้นในปี ค.ศ. 1920 โดยหวัง อวิ๋นอู่ () หัวหน้าบรรณาธิการของสำนักพิมพ์ชางอู้ยิ่นชูกว่าน (; ) เดิมใช้ในการรับส่งโทรเลขของจีน ในยุโรปรหัสมอร์สเพียงพอสำหรับเข้ารหัสทั้งหมดของอักษรละติน ในทางกลับกันอักษรจีนต้องการวิธีการในการแปลงอักขระจำนวนมากให้เป็นสัญญาณโทรเลข ก่อนการพัฒนาวิธีเลขสี่มุม โทรเลขของจีนได้รับการเข้ารหัสด้วยรหัสตัวเลขสี่หลักที่ต้องเข้ารหัสและถอดรหัสโดยใช้คู่มือ วิธีเลขสี่มุมเป็นความพยายามครั้งแรกในการพัฒนารหัสที่เป็นระบบ

## กลอน
### แบบดั้งเดิม
150px|right

### แบบใหม่
150px|right

### ความหมาย
[200px|thumb|right|[พจนานุกรมที่ใช้หาเลขสี่มุม]]

## ข้อยกเว้น
ข้อยกเว้นในการหาเลขสี่มุม
# หากว่าขีดนั้นได้ใช้ไปแล้ว เช่น 文 (0040) ขีดบน 亠 (0) ได้ใช้ไปแล้วแทนด้วย 0 และ ขีดไขว้ 乂 (4) ใช้ 0 แทนในตัวสุดท้าย (4**0**)
# ตัวที่อยู่ใน 口 ให้ใช้ 60 แทนเลขสองตัวหน้า และสองตัวหลังใช้มุมของตัวข้างใน เช่น 国 ใช้ 60 แทนด้านหน้า และใช้ 10 แทนตัว 玉 ด้านใน จะได้เป็น 6010

## อ้างอิง

## แหล่งข้อมูลอื่น
* Four Corner System for Searching Character Indexes and Computer Input explained 
* MDBG online Chinese-English dictionary, a dictionary with four corner code support
* An overview of the four corner coding system
* VimIM 四角號碼中文輸入法 
* Graphical four-corner lookup for WWWJDIC.

หมวดหมู่:อักษรจีน
กอดส์แมก

**กอดส์แมก** () เป็นวงเฮฟวีเมทัลอเมริกัน จากเมืองลอว์เรนซ์ รัฐแมสซาชูเซตส์ ก่อตั้งวงในปี ค.ศ. 1995 วงประกอบด้วยสมาชิกคือ ผู้ก่อตั้งวงและนักเขียนเพลงชื่อ ซัลลี เออร์นา, มือกีตาร์ โทนี รอมโบลา, มือเบส, ร็อบบี เมอร์ริล และมือกลอง แชนนอน ลาร์คิน ตั้งแต่ก่อตั้งวง กอดส์แมกมีผลงานสตูดิโออัลบั้ม 4 ชุด 1 อีพี และ 1 อัลบั้มเพลงฮิต

วงมีอัลบั้มที่ติดอันดับ 1 บนบิลบอร์ด 200 ติดต่อกัน 2 ชุดคือชุด *[[Faceless]]* และ *[[IV (Godsmack album)|IV]]* ส่วนผลงานอัลบั้มชุดที่ 5 ของวงมีชื่อว่า *[[The Oracle (Godsmack album)|The Oracle]]* ออกวางขายวันที่ 4 พฤษภาคม ค.ศ. 2010 วงยังมีเพลงฮิตท็อป 10 บนสถานีวิทยุเพลงร็อก 18 เพลง มีเพลงติดท็อป 5 จำนวน 15 เพลง มากกว่าวงอย่าง ลิงคินพาร์กและเมทัลลิกาอีกด้วย กอดส์แมกยังเป็น 1 ในวงเฮฟวีเมทัลในทศวรรษสุดท้ายในสหรัฐอเมริกาที่มียอดขายมากกว่า 19 ล้านชุดทั่วโลก

ตั้งแต่ก่อตั้งวง กอดส์แมกออกทัวร์ในออซเฟสต์มากกว่า 1 ครั้งและได้ร่วมทัวร์ในทัวร์ใหญ่ ๆ และเทศกาลดนตรีมาแล้วหลายครั้ง รวมถึงการทัวร์เพื่อประชาสัมพันธ์อัลบั้มของตัวเอง ในช่วงฤดูร้อนปี 2009 กอดส์แมกเป็นวงสนับสนุนทัวร์ให้กับวงมอตลีย์ครู ในชื่อทัวร์ Crüe Fest 2 tour

## อ้างอิง

หมวดหมู่:กลุ่มดนตรีออลเทอร์นาทิฟเมทัลสัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2538
หมวดหมู่:วงกลุ่มสี่สัญชาติอเมริกัน
คฤหาสน์โรมันฟิชบอร์น

**คฤหาสน์โรมันฟิชบอร์น** () เป็นคฤหาสน์โรมันตั้งอยู่ที่หมู่บ้านฟิชบอร์นในมณฑลเวสต์ซัสเซ็กซ์ในอังกฤษ เป็นคฤหาสน์โรมันที่สร้างราวคริสต์ศตวรรษที่ 1 ราวสามสิบปีหลังจากโรมันพิชิตบริเตน ณ ที่ตั้งของที่มั่นกองทหารโรมันที่ก่อตั้งโดยกองรุกรานของจักรพรรดิคลอเดียสในปี ค.ศ. 43 คฤหาสน์ฟิชบอร์นเป็นสถาปัตยกรรมแบบโรมัน ลักษณะของคฤหาสน์เป็นผังสี่เหลี่ยมล้อมรอบด้วยสวนทางการ ทางตอนเหนือได้รับการสร้างตามแบบของเดิมขึ้นใหม่ คฤหาสน์ได้รับการเปลี่ยนแปลงอย่างมากมายในคริสต์ศตวรรษที่ 2 และ 3 ที่รวมทั้งการปูโมเสกที่เป็นสีสรรค์ที่หรูหรากว่าเดิมทับโมเสกเดิมที่เป็นสีขาวดำ และรวมทั้งโมเสกรูปโลมาที่ยังคงอยู่ในสภาพดีทางปีกเหนือของสิ่งก่อสร้าง ตัวสิ่งก่อสร้างยังคงอยู่ในช่วงที่ได้รับการเปลี่ยนแปลงเมื่อถูกเพลิงไหม้ในปี ราว ค.ศ. 270 หลังจากนั้นตัวสิ่งก่อสร้างก็ถูกทิ้งร้าง

## อ้างอิง

* Peter Clayton (ed) (1980), *A Companion to Roman Britain*
* John Morris (1982), *Londinium: London in the Roman Empire*
* Keith Brannigan (1980), *Roman Britain: Life in an Imperial Province*
* Miles Russell (2006), "Roman Britain's Lost Governor", *Current Archaeology* 204, pp.&nbsp;630-635
* Miles Russell (2006), *Roman Sussex*, Tempus, Stroud.
* Miles Russell (2010), *Bloodline - the Celtic Kings of Roman Britain*, Amberley. Stroud.

## แหล่งข้อมูลอื่น

* Fishbourne Roman Palace Museum 
* Romans in Sussex - Fishbourne Palace 

หมวดหมู่:คฤหาสน์โรมันในอังกฤษ
หมวดหมู่:สิ่งก่อสร้างในคริสต์ศตวรรษที่ 1
หมวดหมู่:สิ่งก่อสร้างในเทศมณฑลเวสต์ซัสเซกซ์
หมวดหมู่:พิพิธภัณฑ์ในอังกฤษ
เฒ่าผจญทะเล

**เฒ่าผจญทะเล** () เป็นผลงานวรรณกรรมที่มีชื่อเสียงของเออร์เนสต์ เฮมิงเวย์ ผู้ได้รับรางวัลโนเบลสาขาวรรณกรรม โดยเขียนที่ประเทศคิวบาในปีค.ศ.1951 และได้รับการจัดพิมพ์ครั้งแรกในปีค.ศ.1952 ซึ่งเป็นหนึ่งในผลงานที่มีชื่อเสียงที่สุดของเฮมิงเวย์ เนื้อหาว่าด้วยเรื่องของชายชราคนหนึ่งผู้ออกหาปลาในประเทศคิวบา

## เนื้อเรื่องย่อ
เป็นเรื่องราวของประมงชราคนหนึ่งซึ่งมีชื่อว่า "ซานติเอโก" ที่ได้ออกไปหาปลาแต่ก็ไม่สามารถจับปลามาได้ในช่วง 84 วันที่ผ่านมา เขามีเพื่อนต่างวัยเป็นเด็กชายคนหนึ่งชื่อ "มาโนลิน" ที่เสนอตัวช่วยหาปลา แต่เมื่อเวลาผ่านไปก็ยังไม่สามารถจับปลาได้อยู่ดี ภายหลังจากนั้น พ่อแม่ของมาโนลินให้ลูกของตนไปหางานอื่นทำแทน เมื่อมาโนลินกลับมาขอช่วยงานซานติเอโกอีกครั้งก็ถูกปฏิเสธก่อนที่จะได้รับการยินยอมครั้งหนึ่ง แต่ในครั้งสุดท้าย ซานติเอโกขอพิสูจน์ตนเองด้วยการออกหาปลาตามลำพัง ในเบื้องต้นเขาจับได้แต่ปลาตัวเล็ก ทว่าในที่สุดเขาก็ได้พบกับ ปลามาร์ลิน (ปลากระโทงแทง) ขนาดยักษ์และมีความฉลาดเป็นพิเศษ เมื่อปลาติดเบ็ดแล้ว ปลากลับเป็นฝ่ายลากเรือไปเสียเอง ทำให้ซานติเอโกเริ่มนึกถึงมาโนลิน เขาอยากให้เด็กชายคนนี้มาช่วยเขาจับปลา

ซานติเอโกสู้กับปลายักษ์ตัวนี้ข้ามคืนถึงสามวัน และในเช้าวันที่สามนี้เอง ซานติเอโกตัดสินใจออกแรงเฮือกสุดท้ายโดยใช้ฉมวกปักเข้าที่กลางหลังของมัน ก่อนที่ปลายักษ์ตัวนี้จะสิ้นลม ซานติเอโกนำปลายักษ์ตัวนี้มาผูกไว้ที่ข้างเรือ แต่กลิ่นคาวเลือดของปลาทำให้ฝูงปลาฉลามเข้ามารายล้อม ซานติเอโกพยายามสู้กับพวกมัน แต่ก็ไม่สามารถเอาชนะได้ เนื่องจากพวกมันมีมากเกินไป ซานติเอโกกลับมาพร้อมกับซากปลามาร์ลินที่เหลือแต่กระดูก ชาวบ้านที่มาพบเห็นถึงกับตกตะลึง เป็นอันว่าเขากลับมามือเปล่า ก่อนที่ซานติเอโกจะกลับเข้าไปนอนที่บ้านของตน นั่นเป็นเหตุการณ์ทั้งหมดที่เขาได้รับชัยชนะ พร้อมกับความพ่ายแพ้ที่เกิดขึ้นพร้อมกัน

## สื่อสัญลักษณ์ของตัวละคร
แม้ว่าแฮมิงเวย์จะกล่าวว่าเรื่องที่เขาสร้างสรรค์ขึ้นมาจะมิได้ต้องการสื่อถึงแง่คิดใด ๆ ก็ตาม แต่หลายคนที่ได้อ่านเรื่องนี้ต่างรู้สึกว่าแฮมิงเวย์ได้นำเสนอเรื่องราวที่เน้นถึงการมีจิตใจเป็นนักสู้ เพื่อชัยชนะและเพื่อความภาคภูมิใจในตนเอง และเป็นธรรมดาที่ชัยชนะนั้น อาจมาพร้อมกับความว่างเปล่าในบางช่วงของชีวิต

## รางวัลกับการเสนอผลงานเข้าประกวด
"เฒ่าผจญทะเล" เป็นผลงานที่ส่งผลให้แฮมิงเวย์ได้รับรางวัลต่าง ๆ มากมาย ไม่ว่าจะเป็นรางวัลพูลิตเซอร์ สำหรับผลงานด้านบันเทิงคดีที่ได้รับในปี ค.ศ.1953 และเขายังได้รับเหรียญรางวัล *อะวอร์ดออฟเมอร์ริท* สำหรับผลงานบันเทิงคดีจากสถาบัน *อเมริกันอะคาเดมี่ออฟอาร์ทแอนด์เลทเทอร์* ในปีเดียวกันนี้ด้วย ก่อนที่เขาจะได้รับรางวัลโนเบลสาขาวรรณกรรมในปีต่อมา

## อ้างอิง

### ข้อมูล

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## อ่านเพิ่ม
* 
* 
* 
* 

หมวดหมู่:นวนิยาย
หมวดหมู่:งานเขียนของเออร์เนสต์ เฮมิงเวย์
หมวดหมู่:วรรณกรรมภาษาอังกฤษ
หมวดหมู่:รางวัลพูลิตเซอร์สาขาบันเทิงคดี
คฤหาสน์โรมันพิดดิงตัน

**คฤหาสน์โรมันพิดดิงตัน** () เป็นคฤหาสน์โรมันตั้งอยู่ที่หมู่บ้านพิดดิงตันในมณฑลนอร์ทแธมป์ตันเชอร์ในอังกฤษ คฤหาสน์พิดดิงตันเป็นสถาปัตยกรรมแบบโรมัน

ที่ตั้งของคฤหาสน์พิดดิงตันเดิมเป็นที่ตั้งถิ่นฐานในสมัยโรมันมาตั้งแต่ปี 50 ก่อนคริสต์ศักราช เริ่มด้วยบ้านกลม (Roundhouse) ตามด้วยสิ่งก่อสร้างที่มาก่อนคฤหาสน์ของราวปี 70 ก่อนคริสต์ศักราช และต่อมาก็เป็นโครงสร้างสี่เหลี่ยมที่สร้างด้วยหินที่เป็นคฤหาสน์ขนาดเล็กอย่างง่ายๆ เมื่อมาถึงคริสต์ศตวรรษที่ 2 เป็นต้นมาสิ่งก่อสร้างก็เริ่มมีขนาดใหญ่ขึ้นเป็นคฤหาสน์แบบที่มีปีกและระเบียงและลานกลาง บริเวณคฤหาสน์มีโรงอาบน้ำสองโรงที่สันนิษฐานว่าโรงหนึ่งสำหรับคนงาน และ อีกโรงหนึ่งที่มีขนาดเล็กกว่าสำหรับเจ้าของคฤหาสน์

## อ้างอิง

* Current Archaeology, 146; and 207, page 60
* Information for diggers 
* [Whitehall Farm Roman Villa and Landscape Project at [Nether Heyford]]
* Compulink
* Piddington Villa Museum 
* Location
* Current Archaeology Directory
* Borough Hill Roman villa near Daventry
* Bannaventa Roman Town near Norton, Northamptonshire

หมวดหมู่:คฤหาสน์โรมันในอังกฤษ
หมวดหมู่:สิ่งก่อสร้างในคริสต์ศตวรรษที่ 1
หมวดหมู่:สิ่งก่อสร้างในเทศมณฑลนอร์แทมป์ตันเชอร์
หมวดหมู่:พิพิธภัณฑ์ในอังกฤษ
เทวสถานแซเทิร์น

**เทวสถานแซเทิร์น** (; ; ) เป็นเทวสถานโรมันที่ตั้งอยู่ภายในบริเวณจัตุรัสโรมันในกรุงโรมในประเทศอิตาลี เทวสถานที่อุทิศให้แก่เทพแซเทิร์นซึ่งเป็นเทพเจ้าแห่งการเกษตรกรรมแห่งนี้ตั้งอยู่ทางปลายด้านตะวันตกของจัตุรัสโรมัน

ตัวเทวสถานปรักหักพังจนเหลือแต่เพียงด้านหน้าเท่านั้นที่ยังคงตั้งอยู่ ที่ประกอบด้วยคอลัมน์แปดต้นและหน้าบันที่ยังคงอยู่ในสภาพดี มีคำจารึกว่า "*Senatus Populusque Romanus incendio consumptum restituit*" ที่แปลว่า "สมาชิกวุฒิสภาและประชากรแห่งกรุงโรมบูรณะในที่พระเพลิงผลาญ" เทวสถานแซเทิร์นเป็นตัวอย่างอันดีของลักษณะของสถาปัตยกรรมโรมัน

## อ้างอิง

## ดูเพิ่ม
* จัตุรัสโรมัน

## แหล่งข้อมูลอื่น

หมวดหมู่:สถาปัตยกรรมโรมันในประเทศอิตาลี
ซแซเทิร์น
หมวดหมู่:สิ่งก่อสร้างในศตวรรษที่ 6 ก่อนคริสตกาล
หมวดหมู่:สิ่งก่อสร้างในคริสต์ศตวรรษที่ 3
หมวดหมู่:สิ่งก่อสร้างแบบโรมัน
พิคลอแรม

**พิคลอแรม** () เป็นสารกำจัดวัชพืชที่ใช้ควบคุมวัชพืชที่มีเนื้อไม้ มีชื่อทางการค้าว่า  **Tordon** และ **Grazon** ใช้กำจัดวัชพืชใบกว้างแต่หญ้าส่วนใหญ่จะทนสารนี้ได้   พิคลอแรมจัดเป็นอนุพันธ์ที่มีคลอรีนของกรดพิโคลินิก จัดเป็นสารกำจัดวัชพืชกลุ่มไพริดีน และออกฤทธิ์เป็นสารควบคุมการเจริญเติบโตของพืชกลุ่มออกซินได้ด้วย

สามารถฉีดพ่นพิคลอแรมบนใบ ฉีดเข้าไปในพืช ทาบนรอยตัดหรือราดที่โคนของพืชซึ่งจะถูกดูดซึมไปที่ราก เมื่อถูกดูดซึมใบ ลำต้นหรือรากเพียงแห่งเดียว พิคลอแรมสามารถกระจายไปได้ทั่วพืช ในช่วงสงครามเวียดนามส่วนผสมของพิคลอแรมและ 2,4 - Dหรือฝนขาว ใช้พ่นบนพืชที่รอดจากการฉีดพ่นด้วยฝนเหลือง (2,4,5 - T และ 2,4 - D)

พิคลอแรมเป็นพิษปานกลางต่อตาและเป็นพิษต่อผิวหนัง ไม่มีบันทึกเกี่ยวกับความเป็นพิษต่อมนุษย์ของพิคลอแรม จึงยากจะอธิบายอาการของการสัมผัสแบบเฉียบพลัน ถ้าได้รับสารปริมาณมากจะมีอาการคลื่นไส้

พิคลอแรมมีความคงตัวมากที่สุดในกลุ่มของสารเคมีกำจัดวัชพืช ไม่ยึดติดกับดินจึงอาจถูกชะลงสู่น้ำบาดาล ส่วนใหญ่ถูกย่อยสลายในดินและน้ำโดยจุลินทรีย์  มีแนวโน้มน้อยมากที่จะสะสมในสัตว์น้ำ การทำปุ๋ยมูลสัตว์ควรตรวจสอบให้แน่ใจว่าสัตว์ไม่ได้กินพืชที่ได้รับพิคลอแรม พิคลอแรมในมูลสัตว์ยังคงมีฤทธิ์ฆ่าพืชใบกว้าง

## อ้างอิง

## แหล่งข้อมูลอื่น
* Tordon webpage , Dow AgroSciences

หมวดหมู่:ยากำจัดวัชพืช
หมวดหมู่:ออกซิน
หมวดหมู่:คลอโรเอรีน
หมวดหมู่:อะโรเมติกเอมีน
หมวดหมู่:พิริดีน
หมวดหมู่:กรดคาร์บอกซิลิก
ไดแคมบา

**ไดแคมบา** (Dicamba; 3,6-**dic**hloro-2-**m**ethoxy**b**enzoic **a**cid)เป็นสารกำจัดวัชพืชที่ใช้ควบคุมวัชพืชกลุ่มกุหลาบปีเดียวและหลายปีในไร่องุ่นและที่ดอน กำจัดวัชพืชใบกว้างได้ดีรวมทั้งพืชตระกูลถั่ว ใช้ร่วมกับสารกำจัดวัชพืชชนิดอื่น เช่น   phenoxyalkanoic acid เพื่อควบคุมวัชพืชในบริเวณที่ไม่ได้เพาะปลูก ชื่อทางการค้า เช่น   **Banvel**, **Oracle** และ **Vanquish** ออกฤทธิ์เป็นออกซินได้ด้วย

## อ้างอิง

## แหล่งข้อมูลอื่น

* Appendix E: Herbicide Information, US Department of Agriculture
* Chemical Fact Sheet, Speclab.com
* Dicamba Technical Fact Sheet – National Pesticide Information Center
* Dicamba General Fact Sheet – National Pesticide Information Center
* Dicamba Pesticide Information Profile – Extension Toxicology Network
* Monsanto's Xtend Crop System Product Page
* EPA Dicamba Reregistration Eligibility Decision

หมวดหมู่:ยากำจัดวัชพืช
หมวดหมู่:ออกซิน
หมวดหมู่:กรดเบนโซอิก
หมวดหมู่:ฟีนอลอีเทอร์
หมวดหมู่:คลอโรเอรีน
หมวดหมู่:สารประกอบเมทอกซี
กังหัน

[thumb|[กังหันไอน้ำที่เปิดฝาครอบออก]]

**กังหัน** เป็นเครื่องจักรในลักษณะหมุนที่เปลี่ยนพลังงานของการไหลของของเหลวมาเป็นพลังงานในรูปแบบอื่นเพื่อใช้งาน พื้นฐานของกังหันจะประกอบไปด้วยแกนที่หมุนได้และใบกังหัน โดยของเหลวที่เคลื่อนไหวจะมาสัมผัสกับใบกังหัน ซึ่งจะไปขับเคลื่อนแกนหมุนเพื่อสร้างพลังงานอื่นต่อไป ตัวอย่างของกังหันในยุคแรกได้แก่ กังหันลม และ กังหันน้ำ

กังหันแก๊ส กังหันไอน้ำ และกังหันน้ำ มักจะมีฝาปิดบริเวณรอบใบกังหัน

## อ้างอิง

## อ้างอิง
* การทำงานของกังหัน

หมวดหมู่:วิศวกรรมพลังงาน
กังหัน
กังหันน้ำ

thumb|ภาพหน้าตัดกังหันน้ำผลิตกระแสไฟฟ้า

**กังหันน้ำ** เป็นเครื่องจักรกลในการเปลี่ยนพลังงานของการไหลของน้ำ หรือการตกของน้ำไปสู่พลังงานรูปอื่น ซึ่งเป็นส่วนหนึ่งของการพัฒนาพลังงานน้ำ ในยุคกลาง กังหันน้ำถูกใช้เป็นเครื่องมือในโรงงานอุตสาหกรรมในหลายประเภททั่วโลกในลักษณะเดียวกับกังหันลม ตัวอย่างของโรงงานที่ใช้กังหันน้ำ ได้แก่ โรงโม่แป้ง รวมถึงโรงงานกระดาษ กังหันน้ำประกอบไปด้วยวงล้อไม้หรือเหล็ก และใบกังหันที่จัดเรียงในแนวรอบของวงล้อนั้น โดยทั่วไปวงล้อจะวางในแนวดิ่งในลักษณะขวางกับทางไหลของน้ำ

เขื่อนพลังงานน้ำนั้นสามารถถูกเรียกได้ว่าเป็นสิ่งประดิษฐ์ที่พัฒนาต่อมาจากความคิดของกังหันน้ำ โดยนำการไหลของน้ำในแนวดิ่งมาใช้ประโยชน์

## ประเภทของกังหันน้ำ
ประเภทของกังหันน้ำจะแบ่งเป็นสองประเภทหลักตามหลักการทำงานตามหลักฟิสิกส์คือ รีแอกชัน และ อิมพัลส์

; กังหันรีแอกชัน (reaction turbine) : กังหันที่ทำงานโดยความดันของน้ำที่เคลื่อนที่ผ่านกังหันจะเปลี่ยนมาเป็นพลังงาน ตามหลักการของกฎการเคลื่อนที่ของนิวตันข้อที่ 3 โดยกังหันน้ำรีแอกชันจะถูกใช้งานในบริเวณที่เฮดของน้ำต่ำ โดยแบ่งเป็น ประเภทเฮดต่ำ (300 เมตร/ 984 ฟุต)

## การออกแบบและการใช้งาน

thumb|350px|แผนผังแสดงการออกแบบกังหันน้ำ และพลังงานที่เกิดขึ้น

การเลือกกังหันนั้นสำหรับพื้นที่นั้นจะเลือกตามไฮดรอลิกเฮดเป็นหลัก และอัตราการไหลของน้ำ ซึ่งโดยทั่วไป กังหันอิมพัลส์จะถูกเลือกใช้ในบริเวณที่มีเฮดสูง และกังหันรีแอกชันจะถูกเลือกใช้ในบริเวณที่มีเฮดต่ำ

### ชนิดของกังหันตามระดับของเฮด

## ดูเพิ่ม
* ระหัด
* ระหัดใบพัด

## อ้างอิง

* Wilson, Andrew (1995), "Water-Power in North Africa and the Development of the Horizontal Water-Wheel", Journal of Roman Archaeology 8: 499–510

หมวดหมู่:กังหัน
หมวดหมู่:พลังงานน้ำ
ขอมดำ

**ขอมดำ** เป็นพวกที่อยู่ลุ่มน้ำโขงแต่ก่อนที่จะสร้างเมืองโยนกอาศัยกันเป็นชุมชนเล็กแต่กระจายอยู่ทั่วไป ขอมดำเป็นพวกชอบเล่นวิชาอาคมเป็นที่สุด โดยเฉพาะนักรบชายจะมีรอยสักทุกคนตั้งแต่โคนขาถึงโคนแขนและไว้ผมยาว เกล้าผมบ้างและไม่เกล้วบ้าง การแต่งกายผู้ชายจะนุ่งผ้ารัดถึงร่มผ้ามีผ้าขาวพาดคอไม่นิยมใส่เสื้อมีแต่หัวหน้าเท่านั้นที่จะใส่ ส่วนผู้หญิงจะใส่ผ้าถุงแต่บางคนไม่ใส่เสื้อหรือมีผ้ารัดหน้าอก ในยามจะรบจะต้องมีการไหว้ผีหรือสิ่งศักสิทธิ์ แล้วจะนำดินสีดำหรือหินสีดำมาทาตัวให้เป็นสีดำทั้งตัว (ยามรบกลางคืน) ถ้าหากจะถูกจับเป็นเชลยจะยอมทำการฆ่าตัวตายจะไม่ยอมบอกความลับและหมู่บ้านของตน

หมวดหมู่:ชนเผ่า
รายชื่อทางแยกในประเทศไทย

**รายชื่อทางแยกในประเทศไทย** เป็นการรวบรวมรายชื่อทางแยก ทางแยกต่างระดับ วงเวียนและชุมทางต่างๆ ในอาณาเขตประเทศไทย

## กรุงเทพมหานคร

## นนทบุรี

## ปทุมธานี

## สมุทรปราการ

## สมุทรสาคร

## นครปฐม

## อ่างทอง
คิม แจ ฮุน

**คิม แจ ฮุน** (; ; ) เป็นตัวละครที่ปรากฏตัวครั้งแรกในเกม*[[กาโร่ มาร์คออฟเดอะวูลฟ์]]* เป็นบุตรชายของ คิม คัพฟาน และยังเป็นนักเทควันโด้ชาวเกาหลี เช่นเดียวกับบิดาของตน และคิม แจ ฮุนยังมีฝาแฝดอีกคนหนึ่งชื่อ คิม ดอง ฮวน นอกจากนี้ คิม แจ ฮุนยังมีแฟนสาวเป็นนักเทควันโด้ชื่อ "เซาซู" ด้วยเช่นกัน

## ประวัติตามท้องเรื่อง
**คิม แจ ฮุน** เป็นบุตรชายคนรองของคิม คัพฟาน โดยคิม แจ ฮุนเป็นนักเทควันโด้ที่มีบุคลิกลักษณะเป็นคนที่ดูจริงจัง แต่มีจิตใจอ่อนโยน ซึ่งต่างจากคู่แฝดที่มีชื่อว่า คิม ดอง ฮวน แต่คิม ดอง ฮวน ก็มักใช้เวลาฝึกฝนวิชาเสมอ อีกทั้งมีจิตใจรักความยุติธรรมเช่นเดียวกันกับบิดาของตน นอกจากนี้ เขายังปรากฏตัวในฐานะสไตร์คเกอร์ใน เดอะคิงออฟไฟท์เตอร์ส 2000 ด้วยเช่นกัน

## ข้อมูลจำเพาะ
* **ชื่อ** : คิม แจ ฮุน (김재훈)
* **สัญชาติ** : 
* **เกิดวันที่** : 29 ธันวาคม
* **ส่วนสูง** : 177 เซนติเมตร
* **น้ำหนัก** : 72 กิโลกรัม
* **กรุ๊ปเลือด** : A
* **งานอดิเรก** : ศึกษาประวัติศาสตร์เทควันโด้
* **สิ่งที่ชอบ** : ครอบครัวของเขาเอง สัตว์เลี้ยงขนาดเล็ก (กระต่าย หนูแฮมสเตอร์ เฟอร์เร็ต ฯลฯ)
* **สิ่งที่เกลียด** : คนเลว

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* คิม คัพฟาน
* คิม ดอง ฮวน

## แหล่งข้อมูลอื่น
* ข้อมูลที่เกี่ยวข้องกับ "คิม แจ ฮุน" 
* Fatal Fury Official Website

หมวดหมู่:ตัวละครเกม
หมวดหมู่:ตัวละครที่เป็นนักเทควันโด
หมวดหมู่:ตัวละครชาวเกาหลีใต้
คิม ดอง ฮวน

**คิม ดอง ฮวน** (; ; ) เป็นตัวละครที่ปรากฏตัวครั้งแรกในเกม*[[กาโร่ มาร์คออฟเดอะวูลฟ์]]* ซึ่งเป็นบุตรชายของ คิม คัพฟาน และยังเป็นนักเทควันโด้ชาวเกาหลี เช่นเดียวกับบิดาของตน และ"คิม ดอง ฮวน" ยังมีฝาแฝดอีกคนหนึ่งชื่อ คิม แจ ฮุน ซึ่งเป็นนักเทควันโด้เช่นเดียวกัน

## ประวัติตามท้องเรื่อง
**คิม ดอง ฮวน** เป็นบุตรชายคนโตของคิม คัพฟาน โดยคิม ดอง ฮวนเป็นนักเทควันโด้ที่มีบุคลิกลักษณะเป็นคนง่ายๆไม่จริงจัง และไม่ค่อยอ่อนโยนเหมือนกับคู่แฝดที่มีชื่อว่า คิม แจ ฮุน เท่าใดนัก แต่คิม ดอง ฮวน ก็มักใช้เวลาไปจีบสาวอยู่เสมอ และนอกจากนี้ เขายังปรากฏตัวในฐานะสไตร์คเกอร์ใน เดอะคิงออฟไฟท์เตอร์ส 2000 ด้วยเช่นกัน

## ข้อมูลจำเพาะ
* **ชื่อ** : คิม ดอง ฮวน (김동환)
* **สัญชาติ** : 
* **เกิดวันที่** : 13 มิถุนายน
* **ส่วนสูง** : 181 ซม.
* **น้ำหนัก** : 78 กก.
* **กรุ๊ปเลือด** : O
* **งานอดิเรก** : จีบสาว
* **สิ่งที่ชอบ** : แฟนสาวของเขา, รองเท้าสนีกเกอร์
* **สิ่งที่เกลียด** : หนู

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* คิม คัพฟาน
* คิม แจ ฮุน

## แหล่งข้อมูลอื่น
* ข้อมูลที่เกี่ยวข้องกับ "คิม ดอง ฮวน" 
* Fatal Fury Official Website

หมวดหมู่:ตัวละครเกม
หมวดหมู่:ตัวละครที่เป็นนักเทควันโด
หมวดหมู่:ตัวละครชาวเกาหลีใต้
ศัพท์สันนิษฐานและอักษรวินิจฉัย

**ศัพท์สันนิษฐานและอักษรวินิจฉัย** เป็นงานรวบรวมงานทางภาษาและนิรุกติศาสตร์ของ จิตร ภูมิศักดิ์ โดยผู้จัดพิมพ์ได้นำเรื่องส่วนมากในหนังสือ*ภาษาและนิรุกติศาสตร์* (ยกเว้น *แชมพูไทย* และภาคผนวก *[[ข้อเท็จจริงว่าด้วยชนชาติขอม]]*) พร้อมกับต้นฉบับส่วนอื่น ๆ ที่ตีพิมพ์กระจัดกระจายในวรรณสารต่าง ๆ ที่เพิ่งค้นพบ
และต้นฉบับที่ยังไม่เคยตีพิมพ์มาก่อนเลย นำมาพิมพ์รวมเป็นเล่มเดียวกัน แบ่งเป็นหมวด 4 หมู่ คือ *หมวดไทย – เขมร*, *หมวดศัพท์สันนิษฐาน*, *หมวดการพิจารณาที่มาของศัพท์*, *หมวดอักษรวินิจฉัย*

พิมพ์ครั้งที่ 1 ตุลาคม 2548 โดยสำนักพิมพ์ฟ้าเดียวกัน

## แหล่งข้อมูลอื่น
* โครงการจัดพิมพ์สรรพนิพนธ์ ของจิตร ภูมิศักดิ์  รวบรวมผลงานเขียนของจิตร ภูมิศักดิ์

หมวดหมู่:ภาษาศาสตร์เชิงประวัติ
หมวดหมู่:หนังสือ
แยกเพชรพระราม

**แยกเพชรพระราม** () เป็นทางแยก ลักษณะเป็นสามแยกเชื่อมถนนบรรทัดทองเข้ากับถนนเพชรบุรี ในพื้นที่เขตราชเทวี กรุงเทพมหานคร

## สถานที่สำคัญบริเวณทางแยกและใกล้เคียง
*มูลนิธิอาสาเพื่อนพึ่ง (ภาฯ) ยามยาก สภากาชาดไทย
*สำนักงานนโยบายและแผนพลังงาน
*มหาวิทยาลัยราชภัฏวไลยอลงกรณ์ ในพระบรมราชูปถัมภ์

## แหล่งข้อมูลอื่น
*

เพชรพระราม
เพชรพระราม
ดอริค

__NOTOC__
**ดอริก** เป็นคำวิเศษณ์ของคำว่า "ดอเรียน" ที่อาจจะหมายถึง

* ภาษากรีกดอริก (Doric Greek)
* เสาแบบดอริก (Doric order)
ความเป็นมาของคำสยาม ไทย, ลาว และขอม และลักษณะทางสังคมของชื่อชนชาติ

***ความเป็นมาของคำสยาม ไทย, ลาว และขอม และลักษณะทางสังคมของชื่อชนชาติ*** เป็นงานชิ้นสุดท้ายของ จิตร ภูมิศักดิ์ งานค้นคว้านี้สันนิษฐานที่มาของคำต่าง ๆ โดยชี้ให้เห็นถึงความเชื่อมโยงของลักษณะเชื้อชาติ ลักษณะทางสังคม ชีวิตความเป็นอยู่ของชาติพันธุ์ต่าง ๆ ในแถบสุวรรณภูมิ ที่ปรากฏขึ้นในรูปภาษา ถือเป็นงานทางนิรุกติศาสตร์และภาษาศาสตร์สังคมที่มีความโดดเด่นอย่างมาก

งานค้นคว้าที่ยังเขียนไม่เสร็จนี้ จิตรใช้เวลาเขียนอยู่ประมาณ 7 ปี ในขณะที่ถูกจองจำอยู่ในคุกลาดยาว ช่วง พ.ศ. 2501-2507 เขาได้มอบต้นฉบับให้แก่ สุภา ศิริมานนท์ รักษาต้นฉบับไว้โดยใส่กล่องฝังดินไว้ในสวนฝั่งธนบุรี หลังเหตุการณ์ 14 ตุลาคม พ.ศ. 2516 จึงมีการขุดค้นขึ้นมาตีพิมพ์ โดยมูลนิธิโครงการตำราสังคมศาสตร์และมนุษยศาสตร์ หนังสือเล่มดังกล่าวพิมพ์ครั้งแรก 5,000 เล่ม ก่อนหน้าเหตุการณ์ 6 ตุลาคม พ.ศ. 2519 ไม่นานนัก มีหนังสือตกถึงมือผู้อ่านไม่มากนักเพราะส่วนใหญ่ถูกเผาทิ้งทำลายในสมัยธานินทร์ กรัยวิเชียรเป็นนายกรัฐมนตรี

หนังสือนี้แบ่งเป็นสามภาค คือ *พื้นฐานทางนิรุกติศาสตร์และประวัติศาสตร์*, *ชื่อชนชาติและฐานะทางสังคม*, และ *ข้อเท็จจริงว่าด้วยชนชาติขอม* ภาคที่หนึ่งและสองนี้ ต้นฉบับถูกเก็บรักษาไว้ด้วยกัน ส่วนภาคที่สามเป็นส่วนที่พบภายหลังและได้เพิ่มเข้ามาในการจัดพิมพ์ครั้งที่สามเมื่อ พ.ศ. 2535

ความเป็นมาของคำสยามฯ ได้รับคัดเลือกเป็นหนึ่งในหนังสือดี 100 เล่มที่คนไทยควรอ่าน ในโครงการวิจัยซึ่งได้รับการสนับสนุนจากสำนักงานกองทุนสนับสนุนการวิจัย

## เรื่องย่อ
thumb|สำเนาหนังสือ "ความเป็นมาของคำสยาม" เฉพาะส่วนสาธารณสมบัติ (คลิกเพื่ออ่านทั้ง 636 หน้า)
จิตรสรุปว่า "ไทย" เป็นคำที่คนไทยเรียกตัวเอง ส่วน "สยาม" เป็นคำที่ชนชาติอื่นเรียกคนไทย จิตรทำการค้นคว้าหาที่มาของคำทั้งสองโดยปราศจากอคติชาตินิยมที่ว่าคำทั้งสองต้องมีความหมายในทางที่ดีหรือเป็นมงคลและมาจากภาษาที่สูงส่งอย่างบาลีสันสกฤตเท่านั้น

จิตรมีความเห็นเกี่ยวกับคำว่าสยามดังนี้ "ต้องแปลว่า ลุ่มน้ำ หรือเกี่ยวกับ น้ำ ซึ่งสอดคล้องกับสภาพชีวิตของสังคมชมรมกสิกรรมในที่ราบลุ่มของคนชาวไต" โดยมีที่มาจากภาษาหนานเจ้าตามที่ระบุไว้ในพงศาวดารราชวงศ์หยวน

ส่วนคำว่าไทย จิตรเชื่อว่ามีวิวัฒนาการและความหมายมาเป็นลำดับ เกิดจากการปฏิเสธการดูหมิ่นของชนชาติอื่นที่ว่าคนไทยเป็นคนบ้านป่าเมืองเถื่อน โดยเริ่มแรก "ไท" มีความหมายว่า คนสังคม หรือ คนเมือง ต่อมาเป็นวรรณะหรือฐานันดรทางสังคม ซึ่งแปลว่าเสรีชน และภายใต้ความคิดรัฐชาติในสมัยรัชกาลที่ 6 จึงเกิดความหมายในยุคใหม่ที่แปลว่า อิสระ เอกราช และผู้เป็นใหญ่

## อ้างอิง

## แหล่งข้อมูลอื่น
* บทวิจารณ์หนังสือ

หมวดหมู่:หนังสือดี 100 เล่มที่คนไทยควรอ่าน
หมวดหมู่:ภาษาศาสตร์เชิงประวัติ
แยกศาลาแดง

**แยกศาลาแดง** () เป็นสี่แยกในพื้นที่เขตปทุมวันและเขตบางรัก กรุงเทพมหานคร เป็นจุดตัดระหว่างถนนพระรามที่ 4, ถนนราชดำริ และถนนสีลม 

ที่มาของชื่อ "ศาลาแดง" มาจากในอดีตพื้นที่แถบนี้มีสภาพเป็นทุ่งนา และเป็นแหล่งปลูกข้าวที่สำคัญแห่งหนึ่งของกรุงเทพมหานคร ต่อมาในปี พ.ศ. 2436 ตรงกับรัชสมัยรัชกาลที่ 5 ชาวเดนมาร์กได้ขอพระราชทานสัมปทานสร้างรถไฟสายสมุทรปราการ หรือที่เรียกว่าสายปากน้ำ ซึ่งแล่นผ่านบริเวณทุ่งนาแถบนี้ ดังนั้นจึงได้สร้างสถานีรถไฟซึ่งเป็นศาลาสำหรับให้ผู้โดยสารนั่งรอรถไฟ ศาลาหลังนี้มีหลังคาเป็นสีแดงโดดเด่นอยู่กลางทุ่ง อันเป็นที่มาของชื่อเรียก "ทุ่งศาลาแดง"

## สถานที่สำคัญบริเวณทางแยก
260px|thumbnail|right|แยกศาลาแดงมองจากสวนลุมพินี
[260px|thumbnail|right|แยกศาลาแดงในงาน[เทศกาลสงกรานต์ พ.ศ. 2558 ซึ่งมีการปิดถนนสีลมเล่นน้ำ]]
* สวนลุมพินี
* โรงพยาบาลจุฬาลงกรณ์ สภากาชาดไทย และคณะแพทยศาสตร์ จุฬาลงกรณ์มหาวิทยาลัย
* สภากาชาดไทย และ สถานเสาวภา (สวนงู)
*รถไฟฟ้ามหานคร สายเฉลิมรัชมงคล สถานีสีลม
*รถไฟฟ้าบีทีเอส สายสีลม สถานีศาลาแดง
* สะพานลอยไทย-ญี่ปุ่น
* โรงเรียนเซนต์โยเซฟคอนแวนต์
*โรงพยาบาลบีเอ็นเอช
* ถนนพัฒน์พงษ์
* โรงพยาบาลกรุงเทพคริสเตียน
* ย่านการค้าซอยละลายทรัพย์

#### ศูนย์การค้าและอาคารสำนักงาน
* เซ็นทรัล ดีพาร์ทเมนท์ สโตร์ สีลมคอมเพล็กซ์ และ อาคารสีลมคอมเพล็กซ์
* อาคารสีลม เซ็นเตอร์
* ธนาคารกรุงเทพ สำนักงานใหญ่สีลม
* ธนิยะ พลาซ่า
* อาคารซิลลิค เฮ้าส์
* อาคารเจ-ซิตี้
* อาคารสีบุญเรือง
* อาคารสิวะดล
* อาคารกมลสุโกศล
* ลิเบอร์ตีสแควร์
* ซี.พี.ทาวเวอร์
* อาคารบุญมิตร
* มูลนิธิแห่งสภาคริสตจักรในประเทศไทย
* อาคารอับดุลราฮิม เพลส
* อาคารอื้อ จือ เหลียง
* อาคารชาญอิสสระ
* สีลมเอจ
* ดุสิต เซ็นทรัล พาร์ค 

#### โรงแรม
* โรงแรมดุสิตธานี กรุงเทพฯ
* โรงแรมคราวน์ พลาซา กรุงเทพ สวนลุมพินี
* โรงแรมสวิสลอดจ์
* โรงแรมเซ็นเตอร์ พอยด์ ศาลาแดง
* โรงแรมมณเฑียรกรุงเทพ
* โรงแรมวอลล์สตรีท อินน์
* โรงแรมตะวันนากรุงเทพ

## อ้างอิง

## แหล่งข้อมูลอื่น
*

ศาลาแดง
ศาลาแดง
ศาลาแดง
หมวดหมู่:สีลม
คริสครอส

**คริสครอส** () เป็นคู่ดูโอวัยรุ่นแนวแร็ปสัญชาติอเมริกัน ในช่วงต้นคริสต์ทศวรรษ 1990 ประกอบด้วยสมาชิกคือ คริส "แม็ก แดดดี้" และ คริส "แดดดี้ แม็ก" สมิธ คู่ดูโอนี้เป็นที่รู้จักในเพลงฮิต "Jump" ที่ขึ้นอันดับ 1 บนบิลบอร์ดฮอต 100 นาน 8 สัปดาห์ และทำยอดขายแผ่นเสียงทองคำขาวคู่สำหรับซิงเกิ้ลนี้ พวกเขายังเป็นที่รู้จักเรื่องการแต่งตัว แฟชั่น ในการใส่เสื้อผ้ากลับหลัง

## อ้างอิง

หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2534
แอนนาโซเฟีย ร็อบ

**แอนนาโซเฟีย ร็อบ** (; 8 ธันวาคม 2536 — ) เป็นนักแสดง , นักร้องและนางแบบชาวอเมริกัน และได้รับชื่อเสียงในปี 2547 กับตัวเอกในบทบาทเรื่อง วินน์ ดิ๊กซี่ เพื่อนแท้พันธุ์ตูบ และ ชาร์ลี กับ โรงงานช็อกโกแลต และในต่อมาก็มีเรื่อง สะพานมหัศจรรย์ ในปี 2549 และปี 2551 ในเรื่อง ผจญภัยฝ่าหุบเขามรณะ

## ประวัติ

เธอเกิดในเดนเวอร์ รัฐโคโรลาโด  เป็นบุตรสาวของ เดวิด ร็อบบ และ เจเน็ต ร็อบบ โดยชื่อ "แอนนาโซเฟีย" คือชื่อที่แม่ตั้งชื่อตามคุณยายของเธอนั้นเอง

เธอเคยเต้นรำและยิมนาสติกสี่ปีครึ่ง แต่ก็ออกเพื่อเน้นการแสดง เธอเข้าเรียนในโรงเรียนมัธยมใน Centennial, Colorado และเธอวางแผนที่จะเข้าวิทยาลัยภายหลัง เธอเป็นชาวคริสเตียน
ร็อบบได้กล่าวว่าเธอเป็นลูกครึ่งอังกฤษ, สกอตแลนด์, เดนมาร์ก ,สวีเดน, และไอริช 

## อาชีพ

หลังจากเข้าร่วมในโฆษณา McDonald ของ เธอเริ่มอาชีพด้วยการแสดงบทบาทเล็ก ๆ ในตอน" Number one fan "ใน TV series ของ Drake & Josh บทบาทที่สำคัญเป็นครั้งแรกของเธอใน"Samantha : An American Girl Holiday" ในปี 2005  เธอรับบทบาทของโอปอลในหนัง"Because of Winn-Dixie"ของเธอและยังรับบทเป็น Violet Beauregarde ในภาพยนตร์เรื่อง Charlie and the Chocolate Factory สองเรื่องนี้มีความสำเร็จด้วยรายได้บนตาราง Box Office และทั่วโลก

ต่อมาในปี 2006 เธอพักการแสดงและได้พากย์เสียงเรื่อง"Phantom Danny"เป็น Danielle"Dani"Fenton
ร็อบได้รับบทเป็น Leslie Burke ในหนัง "Bridge to Terabithia"ภาพยนตร์ที่เปิดตัวในสหรัฐอเมริกา วันที่ 16 กุมภาพันธ์ 2007 เธอยังร้องเพลงในเรื่องนี้อีกด้วย "Keep Your Mind Wide Open"

ต่อมา เธอได้แสดงอีกครั้งเรื่อง"The Reaping" พร่อมกับ"Spy School"และ"Jumper"(เธอเล่นเป็น Millie ตอนเด็ก) และหนังดราม่าเรื่อง"Wild Travel"และ"Have Dreams ในหนัง"Sleepwalking"

## รางวัล

ในเดือนมีนาคม 2008 เธอได้รับรางวัล "Best Young Actress" จากเรื่อง "Bridge to Terabithia"

## ผลงาน

## ซีรีส์

## อ้างอิง

หมวดหมู่:นักแสดงอเมริกัน
หมวดหมู่:บุคคลจากเดนเวอร์
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสวีเดน
นคร ถนอมทรัพย์

**นคร ถนอมทรัพย์** หรือ **กุงกาดิน** (เกิด 8 เมษายน พ.ศ. 2475) เป็นนักร้อง นักดนตรี นักประพันธ์เพลง นักเรียบเรียงเสียงประสาน และนักจัดรายการวิทยุชายชาวไทย เป็นรองหัวหน้าวงดนตรีจุฬารัตน์ ของมงคล อมาตยกุล   มีชื่อเสียงจากการร้องและประพันธ์เพลงแปลง โดยใช้ชื่อในการแสดงว่า "กุงกาดิน" และพากย์เสียงละครวิทยุ  นคร ถนอมทรัพย์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล-ประพันธ์และขับร้อง) ประจำปี พ.ศ. 2554

## ประวัติ
นคร ถนอมทรัพย์ มีผลงานเพลงบันทึกแผ่นเสียงครั้งแรกเมื่อปี พ.ศ. 2497 ซึ่งเป็นเพลงที่ประพันธ์ประกอบละครวิทยุ อาทิเพลง **อโศกรักสลักใจ**, **รักชั่วคืน** หลังจากนั้นมีผลงานเพลงที่สร้างชื่อเสียงตามด้วย **อยุธยาเมืองเก่า** (ประพันธ์ร่วม **สุรินทร์ ปิยะนันท์**), **ตัดไม่ขาด**, **หยดหนึ่งของกาลเวลา**, **ปรัศนีย์หัวใจ**, **ทำนบหัวใจ**, **บำนาญรัก**, **บาบูต้นฉบับเงินกู้**, **แสบไส้**, **บำเหน็จชีวิต**, **สาบานหน้าพระ**, **ดิงดอง** ฯลฯ และผลงานเพลงในระบบชิบมั้ง พ.ศ. 2516 เพลง**ขายบะจ่าง**, **คืนโอโอ**, **อุอีอุอาอา** และผลงานเพลงแปลงร่วมเกือบร้อยเพลง

ผลงานเพลงที่นครประพันธ์ขึ้นจนสร้างชื่อเสียงเป็นที่รู้จักทั้งประเทศ ได้แก่เพลง "**เราไม่มีเวลาทะเลาะกันอีกแล้ว**" และเพลง "**รักกันไว้เถิด**"  ได้รับพระราชทานรางวัลแผ่นเสียงทองคำ ประจำปี พ.ศ. 2514 รวม 3 รางวัล ทำนองยอดเยื่ยม, คำร้องยอดเยื่ยม และขับร้องยอดเยื่ยม จากพระหัตถ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

## วงการเพลง

นคร ถนอมทรัพย์ ให้สัมภาษณ์ "**เมืองไทย ภัทรถาวงศ์**" เมื่อวันที่ 11 มกราคม 2564 ในวาระครบ 50 ปี **เพลงรักกันไว้เถิด** ว่า 

## เกียรติคุณ
ในปี พ.ศ. 2523 คุณหญิงเนื้อทิพย์ เสมรสุต นายกสมาคมผู้อาสาสมัครและช่วยการศึกษา เป็นผู้คิดริเริ่มกำหนดให้วันที่ 5 ธันวาคม เป็นวันพ่อแห่งชาติ คุณหญิงเนื้อทิพย์ได้จัดกิจกรรมวันพ่อแห่งชาติขึ้นครั้งแรกที่ท้องสนามหลวง จึงชักชวนให้ นคร ถนอมทรัพย์ แต่งเพลงประจำกิจกรรมวันพ่อขึ้นเพื่อสดุดีเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้เป็นพ่อตัวอย่างของแผ่นดิน บทเพลงที่ นคร ถนอมทรัพย์ สร้างสรรค์งานประพันธ์จนเป็นที่ได้รับความนิยมทั้งทางสถานีวิทยุ และ ทางสถานีโทรทัศน์ อาทิเพลง **พ่อแห่งชาติ**, **พ่อ**, **หนึ่งในโลก**, **พลังแห่งแผ่นดิน**, **รู้รักสามัคคี**, **ปลูกป่าเฉลิมพระเกียรติ** และ ภูมิแผ่นดิน นวมินทร์มหาราชา ฯลฯ

นคร ถนอมทรัพย์ เคยดำรงตำแหน่ง "**นายกสมาคมนักแต่งเพลงแห่งประเทศไทย**" เป็นบุคคลหนึ่งที่เป็นหัวเรี่ยวหัวแรงในการอนุรักษ์เพลงไทยสากลเก่า ทั้งเพลงลูกทุ่ง และเพลงลูกกรุง โดยจัดรายการเพลงทางสถานีโทรทัศน์ชื่อ "รายการกดกริ่ง" ทางช่อง mvtv

## เครื่องราชอิสริยาภรณ์
* 

## อ้างอิง

หมวดหมู่:นักดนตรีชาวไทย
หมวดหมู่:นักแต่งเพลงลูกทุ่ง
หมวดหมู่:นักแต่งเพลงลูกกรุง
หมวดหมู่:วงดนตรีจุฬารัตน์
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากเขตคลองสาน
เอ็กซ์โป 2020

**เอ็กซ์โป 2020** (; Expo 2020) เป็นงานนิทรรศการโลก จัดขึ้นที่ดูไบ สหรัฐอาหรับเอมิเรตส์ ระหว่างวันที่ 1 ตุลาคม 2021 ถึง 31 มีนาคม 2022 จากกำหนดการเดิมคือ 20&nbsp;ตุลาคม 2020&nbsp;ถึง 10&nbsp;เมษายน 2021 ซึ่งเลื่อนออกมาจากการระบาดทั่วของโควิด-19

## เมืองที่เสนอเป็นเจ้าภาพ

*  อิซมีร์ ตุรกี 
*  เยคาเตรินบุร์ก รัสเซีย
*  ดูไบ สหรัฐอาหรับเอมิเรตส์
*  เซาเปาลู บราซิล
*  อยุธยา ไทย 

### พระนครศรีอยุธยา ประเทศไทย

ในเดือนตุลาคม พ.ศ. 2552 ภาคเอกชนต่าง ๆ ได้มีการหารือเพื่อหาแนวทางในการพัฒนาอุตสาหกรรมการจัดประชุมและนิทรรศการ และมีการศึกษาความเป็นไปได้ของประเทศไทยในการเป็นเจ้าภาพ "งานมหกรรมโลกเวิลด์เอ็กซ์โป" โดยมีสำนักงานส่งเสริมการจัดประชุมและนิทรรศการ (องค์การมหาชน) เป็นแกนกลางในการประสานงาน หลังจากนั้นได้มีการจัดทำรายงานความเป็นไปได้ การระดมความคิดเห็นจากกลุ่มภาครัฐ ภาคธุรกิจ อุตสาหกรรมไมซ์ และการท่องเที่ยวอย่างต่อเนื่อง โดยมี 6 จังหวัด เสนอตัวขอเป็นเจ้าภาพ ได้แก่ พระนครศรีอยุธยา ชลบุรี จันทบุรี เพชรบุรี เชียงใหม่ และภูเก็ตซึ่งหลังมีการศึกษาความเป็นไปได้ ผลปรากฏว่า จังหวัดพระนครศรีอยุธยามีความพร้อมมากที่สุด โดยพื้นที่จัดงานจะตั้งอยู่ในเขตศูนย์ศิลปาชีพบางไทร พื้นที่ 1,200 ไร่ จากที่ศึกษาควรใช้พื้นที่จัดงาน 1,400-1,500 ไร่ หัวข้อหลัก (Main theme) คือ *นิยามใหม่ของ[[โลกาภิวัตน์]] - วิถีที่ยั่งยืน เพื่อโลกที่สมดุล* (Redefine Globalisation - Balanced Life, Sustainable Living)

สำนักงานส่งเสริมการจัดประชุมและนิทรรศการ (องค์การมหาชน) ได้จัดให้มีการประกวดตราสัญลักษณ์และตัวนำโชคของการเสนอตัวเป็นเจ้าภาพในการจัดงานเอ็กซ์โป 2020 ขึ้นในระหว่างเดือน กรกฎาคม พ.ศ. 2554 และได้คัดเลือกกินรี ให้เป็นตัวนำโชคของการเสนอตัวเป็นเจ้าภาพการจัดงาน โดยกินรีนั้นมีความหมายถึงการแสดงความต้อนรับด้วยความเป็นมิตรแบบไทย และคัดเลือกตราสัญลักษณ์รูป**[[ปลาตะเพียนสาน]]** สื่อความแง่การให้ความสำคัญกับระบบนิเวศ การอนุรักษ์ธรรมชาติ และการอยู่ร่วมกันระหว่างมนุษย์กับธรรมชาติอย่างยั่งยืน ทั้งยังสอดแทรกลายประจำยามซึ่งเป็นแม่ลายไทย

อย่างไรก็ตามคณะกรรมการจัดงานเวิลด์เอ็กซ์โป (บีไออี) ได้ตัดสิทธิประเทศไทยออกจากการเป็นเมืองที่เข้าชิงการเป็นเจ้าภาพการจัดงานเวิลด์เอ็กซ์โป 2020 อย่างเป็นทางการ เนื่องจากไม่ได้รับเอกสารการยืนยันจากประเทศไทย

## อ้างอิง

## แหล่งข้อมูลอื่น
* เฟซบุคความคืบหน้า THAILAND EXPO 2020
* เว็บไซต์อย่างเป็นทางการ Thailand Expo 2020
* Thailand for World Expo 2020 
* วิดิทัศน์การเตรียมการเสนอตัวเป็นเจ้าภาพ Thailand Expo 2020

หมวดหมู่:งานจัดแสดง
หมวดหมู่:เวิลด์แฟร์
หมวดหมู่:สหรัฐอาหรับเอมิเรตส์ในปี พ.ศ. 2564
หมวดหมู่:สหรัฐอาหรับเอมิเรตส์ในปี พ.ศ. 2565